ועדת המדע והטכנולוגיה, כנסת 25, פרוטוקול מספר 6, 2023-02-27 00:00

איימן עודה: שלום לכולם, אני מתכבד לפתוח את ישיבת ועדת המדע והטכנולוגיה

איימן עודה:  ברוך הבא, כבוד השר אופיר אקוניס

איימן עודה:  ישיבה זו נועדה על מנת לשמוע סקירה מכבוד שר החדשנות, המדע והטכנולוגיה, להבין את האוריינטציה של משרד המדע בהנהגת השר

איימן עודה:  חלק עיקרי מתפקיד ועדות הכנסת הוא לפקח על עבודת המשרד, לכן חשוב לנו תחילה לשמוע ולאחר מכן לשאול שאלות

איימן עודה:  בבקשה

אופיר אקוניס: תודה רבה

אופיר אקוניס:  אדוני היושב-ראש, חברי ועדה, אורחים יקרים, אני מאמין בכך שהכנסת היא גם מפקחת על הממשלה

אופיר אקוניס:  כשר מדע בקדנציה הקודמת הגעתי לכאן, יושב-הראש היה השר מקלב, ונתתי סקירה חצי שנתית בפני הוועדה

אופיר אקוניס:  הקפדתי על הדבר הזה, גם כדי להביא לידי ביטוי את הפעילויות, גם כדי לסקור בפני חברי הכנסת את הפעילויות של משרד המדע, ואני מתכוון להקפיד על-כך גם בקדנציה הנוכחית

אופיר אקוניס:  אני חושב שהדבר הזה הוא חשוב

אופיר אקוניס:  אני לא עושה טובה לאף אחד בכך שאני בא לפה, אתם עושים את תפקידכם כמפקחים על הממשלה ואני עושה את תפקידי כמי שצריך לתת סקירה

אופיר אקוניס:       אגב, הקמנו במקביל לוועדה הזאת, שהיא ועדה של הכנסת, של הרשות המחוקקת, גם את הוועדה של הרשות המבצעת, הממשלה, וביום שני בעוד שבועיים – מכיוון שבשבוע הבא מציינים את חג הפורים –נקיים את הישיבה הראשונה של ועדת השרים למדע וטכנולוגיה

אופיר אקוניס:  היא פחות או יותר מקבילה של ועדת הכנסת לעניין זה וגם לשם יוזמנו הגורמים הרלוונטיים

אופיר אקוניס:  הוועדה תפעל בשקיפות ופתיחות מלאה

אופיר אקוניס:  כל אחד יוכל לבוא ולומר את עמדתו, לסקור את מדיניותו ולעבוד ביחד לטובת הדבר שישראל מצטיינת בו בעיקר ב-30 השנים האחרונות

אופיר אקוניס:  כמובן גם לאורך זמן – אפשר להגיד 75 שנה – של חדשנות, מחקרים פורצי דרך, אבל ביתר שאת ב-30-35 השנים האחרונות, עם העלייה של ההייטק הישראלי

אופיר אקוניס:  אנחנו בוודאי נידרש לדבר הזה גם בישיבה הזאת, ואם לא בישיבות הקרובות, כפי שכל השיח הציבורי נדרש לו

אופיר אקוניס:       אני אציג טלגרפית יחסית את תוכניות העבודה שלנו לשנת 2023

אופיר אקוניס:  רק אציין שאני חזרתי למשרד בתחילת ינואר, אחרי שכיהנתי פה מספטמבר 2015 ועד חודש מאי 2020, שזאת, היושב-ראש, הכהונה הארוכה ביותר – אני לא אגיד הטובה ביותר, זה צריכים להגיד אחרים – של שר במשרד הזה מאז הקמתו ע"י מנחם בגין בשנת 1982

אופיר אקוניס:       היעדים העיקריים שלנו: עיצוב וקידום המצוינות המדעית והטכנולוגית

אופיר אקוניס:  אני רואה במדע, בטכנולוגיה ובחדשנות מנוע כלכלי חשוב ביותר

אופיר אקוניס:  תקציב המשרד גדל בין שנת 2022 ל-2023

אופיר אקוניס:  יהודה קונפורטס, שיושב כאן, דייק אותנו ל-90 מיליון, זה כ-100 מיליון, יש תוספות וכאלה ואחרות, יש מיזמים מיוחדים שעוד ייכנסו

אופיר אקוניס:  בקיצור, אנחנו בין 90 ל-100 מיליון תוספת לעומת תקציב 2022

אופיר אקוניס:  אגב, בקדנציה הראשונה שלי, שהסתיימה והשארנו בה תקציב ל-2018-2019, התקציב כבר אז חצה את חצי מיליארד השקלים

אופיר אקוניס:  לכן היה תמוה בעיניי, אדוני היושב-ראש, שהממשלה הקודמת הגיעה לתקציב של 435 מיליון

אופיר אקוניס:  זו בעצם הייתה הקטנה של תקציב משרד המדע

אופיר אקוניס:  זה דבר שנשגב מבינתי אבל יכול להיות שיהיו הסברים טובים למי שעסק בו

אופיר אקוניס:      מטרות המשרד: אנחנו מדברים על קידום תשתיות למצוינות מדעית וטכנולוגית, ייזום וקידום תוכניות לאומיות בחדשנות, מדע וטכנולוגיה ופיתוח דור העתיד של מדענים, אנשי טכנולוגיה ומו"פ בישראל

אופיר אקוניס:  כשאני מדבר על ניתוח דור העתיד אני מבהיר את זה מיד בהתחלה, לא משום שאתה דיברת איתי לפני חודש וחצי במליאת הכנסת על המגזר הערבי או על המגזר החרדי, או על חילונים או על עירוניים או על פריפריה, משום שאני מאמין באמונה שלמה מתוקף השקפת עולמי שכאשר שר נכנס לתפקידו הוא משמש כשר של כל אזרחי ישראל באשר הם והוא דואג להם בצורה המיטבית ולא לפי השקפת עולם פוליטית, וכך אנחנו עושים

אופיר אקוניס:       לכן, כאשר אנחנו מדברים למשל על הנגשת המדע לאזרחי ישראל, אפשר היה לראות את זה היטב לפני שבועיים, היינו באוניברסיטת תל אביב, חנכנו את תוכנית "תבל 2", תלמידים בונים לוויינים

אופיר אקוניס:  אתה ראית נציגות של כל המגזרים, מראה של הציבוריות של החברה הישראלית, והצלחת ענק של המיזם הזה

אופיר אקוניס:  תלמידים בונים לוויינים מישובים ערביים, מישובים חרדיים, מישובים חילוניים

אופיר אקוניס:  כך היה בקדנציה הראשונה, כך יהיה בקדנציה השנייה

אופיר אקוניס:  "תבל" – אולי אחר כך מנהל סוכנות החלל ירחיב עליה קצת – היא תוכנית שהשקנו בשלהי כהונתי הקודמת

אופיר אקוניס:  השקנו גם את התוכנית השנייה וגם את השלישית אנחנו כבר מתכננים

אופיר אקוניס:       המבנה הארגוני של משרד: כמובן בראשו עומד השר, בצד ימין ישנו המולמו"פ, המועצה הלאומית למחקר ופיתוח, אני נפגשתי כמובן עם נשיא הטכניון לשעבר, פרץ לביא, ואני אפגוש את פורום המולמו"פ מיד לאחר חג הפורים או בשבוע הבא

אופיר אקוניס:  המועצה לקידום נשים במדע ובטכנולוגיה, שאנחנו פשוט מתקצבים את פעילותה בתקציב הזה באופן ספציפי, לצערי קצת דעכה בשנה-שנתיים האחרונות, היא תשוב ותפעל ותקיים כנסים בהוראתי למדעניות נשים, משום שאני מאמין בדבר הזה, בשילובן וקידומן של נשים במדע ובטכנולוגיה

אופיר אקוניס:  מצער מאוד שהדברים פחות התרחשו בשנתיים האחרונות

אופיר אקוניס:       המדען הראשי, שהיה במשרד התעשייה והמסחר – לימים משרד הכלכלה – עבר בהחלטת ממשלה ובאישור הכנסת, בהסכמות אגב, בשלהי הכנסת הקודמת, לאחריותנו, כחלק מרשות החדשנות

אופיר אקוניס:  היא כמובן תאגיד סטטוטורי אבל היא לא פועלת בחלל ריק ולא בחלל חיצון, היא פועלת כחלק ממדיניות הממשלה, שתכף עוד אפרט בה

אופיר אקוניס:       וכמובן, אגפי המשרד למיניהם

אופיר אקוניס:  הינה הפירוט: מדע וקהילה – אלה הן הפעילויות הנוגעות לכל אזרח ואזרחית בישראל

אופיר אקוניס:  "תבל" הייתה דוגמה

אופיר אקוניס:  הפעילויות שלנו בשבוע החלל שהיה בסוף ינואר, בהצלחה מסחררת אני חייב להגיד, עם עשרות-אלפי ישראלים שהונגשו לתעשייה הזאת, ציינו השנה 20 שנה לנפילתו של אילן רמון באסון קולומביה ב-1 בפברואר 2003

אופיר אקוניס:  היה ערב גאלה מצוין בהשתתפות שגרירים ואנשים מכל העולם, וכמובן הכנס עצמו, שהיה יוצא מהכלל

אופיר אקוניס:  הדוברת העיקרית בו הייתה השרה המקבילה מאיחוד האמירויות בביקורה הראשון בישראל

אופיר אקוניס:  היא דיברה לקול תשואות הקהל באירוע שלנו בתל אביב וישנו שיתוף פעולה שהולך ונרקם בינינו לבין איחוד האמירויות

אופיר אקוניס:  תכף נגיע להרחבה של היחסים הבין-לאומיים, אבל כמובן שנפגשנו והיחסים הולכים ומתהדקים

אופיר אקוניס:       אם נחזור למדע וקהילה, זה גם שבוע החלל, שבוע המדע

אופיר אקוניס:  אנחנו מתכננים השנה, הייתי אומר "סופר אירוע", אירועי 75 שנות חדשנות שישלב את שבוע המדע, שבדרך כלל מצוין במחצית מרס לכבוד יום הולדתו של אלברט איינשטיין

אופיר אקוניס:  אנחנו כנראה נעשה במהלך שנת ה-75 אירוע גדול שאליו יוזמנו שרים מכל העולם – כפי שעשיתי בשנת ה-70', אגב, בהצלחה ענקית – יוזמנו אליו כל חברות וחברי הכנסת וכל הסגל הדיפלומטי

אופיר אקוניס:  זה יהיה הערב הראשון

אופיר אקוניס:  בימים השני והשלישי אנחנו נפתח באולם הקונגרסים בתל אביב – כנראה, זה לא ברור עדיין, אולי זה יהיה בירושלים, אולי במקום אחר, עוד לא נקבע – לקהל הרחב תערוכה שתציג את 75 המיזמים פורצי הדרך של ישראל, כ-75 שנות המדינה

אופיר אקוניס:       אגב, במדע וקהילה יש לנו הצלחה ענקית

אופיר אקוניס:  ענקית

אופיר אקוניס:  לא קטנה

אופיר אקוניס:  בהחלטה שקיבלה הממשלה ב-2016, שבה אנחנו שולחים תלמידים, בדרך כלל תלמידי תיכון, לתחרויות רובוטיקה מכל העולם במימון מלא של משרד המדע – זו החלטה שאני הבאתי לשולחן הממשלה ב-2016 – מטירה ומטייבה, מירוחם ומנתיבות, מחיפה ומצפון תל אביב, גם בצפון תל אביב הם נהנים, נהנים ובוכים, לקבל את ההחזר הכספי לטיסה ולשהות של התלמידים שבונים את הרובוטים האלה

אופיר אקוניס:  בדרך כלל זה בתוך תחרויות של First

אופיר אקוניס:  הם חוזרים עם הישגים ומדליות כולם, וכולם מקבלים את כספם בחזרה

אופיר אקוניס:  זה על קצה המזלג הפעילויות של מדע וקהילה

אופיר אקוניס:       תכנון ופיתוח

אופיר אקוניס:  אנחנו העלינו לראש סדר העדיפויות – זה גם מופיע כאן, ביקשתי לחלק לכל הנוכחים את החוברת הזאת – עיקרי תוכנית העבודה של המשרד לשנת 2023

אופיר אקוניס:  אנחנו זיהינו וגם במולמו"פ ובוועדת שרים למדע וטכנולוגיה נעגן את הדברים בכמה תחומים, היושב-ראש, שישראל צריכה להעמיק בהם

אופיר אקוניס:  אחד הוא תחום הבינה המלאכותית

אופיר אקוניס:  אני לא ארחיב בו כעת, זה נושא מאוד מקצועי, כבד מאוד

אופיר אקוניס:  כולם ראו את הדברים שיכולה לעשות לטובה הבינה המלאכותית ואפילו מייקרוסופט הבחינה בכמה מגבלות שצריך לשים על תוכנות הבינה המלאכותית וכבר עשתה את זה

אופיר אקוניס:  מיקרוסופט, לא ממשלה, לא אף אחד אחר, מיקרוסופט בעצמה הבינה

אופיר אקוניס:  זה נושא כבד מאוד, נדון בו גם בוועדת שרים למדע וטכנולוגיה וגם בפורום המולמו"פ

אופיר אקוניס:  זה נושא אחד שצריך לטפל בו

אופיר אקוניס:      מחשבי הקוונטי כמובן, שבהם אנחנו גם משתפים פעולה בזירה הבין-לאומית, וגם כמובן בשיתוף המוסדות האקדמיים ומרכזי המחקר והפיתוח של מדינת ישראל

אופיר אקוניס:  תחום הפוד-טק, שקשור בקשר הדוק לטרגדיה של שינויי האקלים – ואני אומר טרגדיה משום שאתה, כמוני, כאנשים שנולדו בארץ הזאת, רואים מה קורה כאן, המדבור הולך ועולה ואינינו נעצר עוד בקו צל הגשם, בקריית גת, עולה חזק מאוד צפונה

אופיר אקוניס:  אנחנו בתוך אביב, לא לומר קיץ, בסוף פברואר

אופיר אקוניס:  זה דבר שהוא בהשפעה לא רק על ישראל, אלא על המזרח התיכון כולו, ועל ארצות הים התיכון ואירופה

אופיר אקוניס:  אני אומר לכם משיחות שקיימתי עם שרים מקבילים ושרירים מכל העולם, בכל העולם לפוד-טק יש בהחלט יכולת לסייע בדבר הזה, ואנחנו רואים בתחום הזה כאחד ממנועי היצוא העתידיים של מדינת ישראל בשנים הקרובות, ועוד ועוד תחומים שעליהם מופקד איתן טי, שאם ירצה ידבר בהם

אופיר אקוניס:       המדען הראשי, שיושב לימינו – אנחנו תקצבנו, המנכ"ל, ב-150 מיליון שקל בעבר, ואנחנו כך נעשה גם בעתיד, מחקרים יישומיים לכל האוניברסיטאות בישראל

אופיר אקוניס:  אני אגיד לכם את האמת, אם היה אפשר, ואנחנו גם דרשנו יותר בשיח שהיה לנו מול האוצר – יש כאן מישהו שמייצג את האוצר? מי היה אמור להיות?     

איילת חאקימיאן: הרפרנטית שלהם

אופיר אקוניס: היא לא נמצאת כאן? אני מבקש שיתקשרו אליה, אני מבקש שהיא תגיע לפה ואני מבקש שיושב-ראש הועדה יאמר לשר האוצר שהרפרנטית שלו לא הגיעה לישיבה ברשות המחוקקת

אופיר אקוניס:  זה דבר חמור בעיניי

אופיר אקוניס:  אני לא עברתי לסדר-היום על הדברים האלה כיושב-ראש ועדת הכלכלה של הכנסת

אופיר אקוניס:  הפקידות המקצועית חשובה וחיונית ככל שתהיה

אופיר אקוניס:  היא זרוע מבצעת של מדינאים ושל קובעי המדיניות, של הכנסת כרשות מחוקקת ומפקחת ושל הרשות המבצעת, ואני לא מבין למה הם לא פה

אופיר אקוניס:  אני פשוט מבקש ממך לקרוא לה ושתסביר את הסבריה

אופיר אקוניס:       לנו היו דרישות תקציביות הרבה יותר גדולות משום שחשבנו שהמחקרים צריכים להיתמך בהרבה יותר כסף

אופיר אקוניס:  הגענו להסכמות בסופו של דבר

אופיר אקוניס:  לא שברנו את הכלים

אופיר אקוניס:  אנחנו חיים בתוך מסגרת, מאותגרת אני חייב להגיד לך, מסגרת מאותגרת מבחוץ ומבפנים – אם תרצו נפרט, אין לי שום בעיה לפרט בעניין הזה –ואנחנו הגענו להסכמות הללו

אופיר אקוניס:  כמובן שרצינו יותר

אופיר אקוניס:  כנ"ל רשות החדשנות

אופיר אקוניס:  גם היא, כמונו, רצתה יותר כסף, התפשרו

אופיר אקוניס:  כמה, עמי, המספר הסופי לרגע זה בתוספת?     

עמי אפלבום: 1

עמי אפלבום: 5 מיליארד, בלי תוספת

אופיר אקוניס: הייתה תוספת קטנה, רציתם הרבה יותר

עמי אפלבום: רצינו 1

עמי אפלבום: 8

אופיר אקוניס: אז בתוך המסגרת היו גם דברים נוספים

אופיר אקוניס:  התוספות שנדרשות הן גדולות יותר

אופיר אקוניס:  כרגע הגענו להסכמה, יכול להיות שתוך כדי תנועה נידרש לתוספות נוספות

אופיר אקוניס:  יכול להיות שנצטרך את גיבויה של הכנסת ושל ועדת המדע

אופיר אקוניס:  אנחנו נשמח לדבר הזה

אופיר אקוניס:       קשרי חוץ מדעיים – אנחנו בעד שיתופי פעולה

אופיר אקוניס:  הזכרנו את השרה האמיראטית, אני בא עכשיו מפגישה עם אדם שיבוא לכאן עוד מעט, הדובר של הסנאט הקנדי

אופיר אקוניס:  הוא ממש בדרכו לכנסת

אופיר אקוניס:  דיברנו על שיתוף פעולה איתם, עם האמריקאים, בקרנות משותפות

אופיר אקוניס:  כידוע, יש שיתוף פעולה הדוק

אופיר אקוניס:  אנחנו שותפים תוכנית Horizon האירופית, על כל מגבלותיה ועל כל יתרונותיה גם כן

אופיר אקוניס:  המזרח הרחוק, גם כן יעד

אופיר אקוניס:       כשר מדע פרצתי את הגבולות גם לאמריקה הלטינית, לארגנטינה, לברזיל ולמקומות אחרים, והודו מהצד השני, לחצי תת-היבשת החשובה הזאת

אופיר אקוניס:  מהצד השני אנחנו רוצים עוד ועוד מדינות, היושב-ראש, שישתפו אתנו פעולה, יקיימו מחקרים משותפים עם החוקרים הישראליים, עם האקדמיה הישראלית

אופיר אקוניס:  הדברים האלה חשובים וראויים בעיניי

אופיר אקוניס:  הם שמים את כספם, אנחנו שמים את כספנו

אופיר אקוניס:  יש מדינות שיכולות לתת יותר ויש מדינות שיכולות לתת פחות, אבל אנחנו מוציאים את האיזונים שמאפשרים מחקרים משותפים ואני שמח על-כך

אופיר אקוניס:       חילופי סטודנטים וכדו'

אופיר אקוניס:  אתמול חתמנו עם רומניה על הסכם לשיתוף פעולה, MOU, ואנחנו ממשיכים בתוכניות הללו, כפי שעשינו כבר גם בעבר

אופיר אקוניס:  כפי שאתם רואים, עידוד מצוינות במחקר ופיתוח בפריפריה ע"י תמיכה בשבעה מרכזי מחקר ופיתוח אזורים: קריית שמונה, כפר קרע, שפרעם, ים המלח, שדות נגב ואריאל

אופיר אקוניס:  אני חושב שיש פה תמונה שמייצגת פחות או יותר את הגאוגרפיה הישראלית, גם את הפריפריה הישראלית

אופיר אקוניס:  יש לנו גם במרכז מו"פ ברמת הגולן, מו"פ שמיר

אופיר אקוניס:       אני חייב להגיד לך בהגינות, צריך לעשות עבודה יסודית, והמנכ"ל אולי מיד יפרט על-כך, על ההישגים של כל מו"פ כזה, על מה נדרש לתת יותר, על מקומות שאולי צריך לאזן קצת את התקציב את תחומי הפעילות

אופיר אקוניס:  אנחנו עושים עבודה יסודית כרגע, גם המנכ"ל, גם איתן, גם המדען הראשי ואחרים, ואנחנו נשמח להציג אותה, גם לוועדה

אופיר אקוניס:  המנכ"ל, גם אתה יכול מדי פעם ופעם לבוא לפה, לפי הזמנת היושב-ראש, ולהציג

אופיר אקוניס:  שיח ישיר

אופיר אקוניס:  אני מסמיך אותך ואת המנכ"ל לקיים מולך שיח ישיר לכל שאלה ולכל דבר והוא ייתן לך את התשובות בשקיפות המרבית

אופיר אקוניס:  לעתים נראה עין בעין, לעתים פחות, אבל לפחות יתקיים שיח וזה דבר חשוב

אופיר אקוניס:       על חשיפה והנגשת המדע התחלנו לפרט

אופיר אקוניס:  התמונה מצד ימין, היושב-ראש, היא התמונה בסיומה של התכנסות של תלמידים בונים לוויינים, "תבל"

אופיר אקוניס:  אני לא יודע אם רואים, הם קצת קטנים מאחור, אבל זה כל אולם הכניסה לאולם בר שירה באוניברסיטת תל אביב

אופיר אקוניס:  מי זוכר בעל פה את הישובים שהשתתפו?     

אורי אור: ירוחם, מעלה אדומים, גבעת שמואל, כפר קרע, טירה, מאהל

אופיר אקוניס: אני רוצה לציין שרבים מן המשתתפים הן משתתפות, הן נערות צעירות מן המגזר הערבי, החרדי, הכללי, החילוני וכדו', ואנחנו מברכים, שמחים ומעודדים

אופיר אקוניס:  ההון האנושי בהייטק הישראלי איננו מגוון

אופיר אקוניס:  זאת האמת

אופיר אקוניס:  הוא מתרכז במקומות גיאוגרפיים די מצומצמים, באוכלוסיות סוציו-אקונומיות מאוד מסוימות ומטרתנו היא לגוון

אופיר אקוניס:  ההון האנושי צריך את ההזדמנות השווה

אופיר אקוניס:  ברגע שאתה נותן לאדם את ההזדמנות השווה הוא מראה את יכולותיו

אופיר אקוניס:  כשאתה דוחק אותו למטה או מסתיר אותו, או חלילה מתעלם ממנו, הוא לא מגיע לידי ביטוי

אופיר אקוניס:       האם יש מספיק חרדים בהייטק הישראלי? לא

אופיר אקוניס:  האם יש מספיק ערבים בהייטק הישראלי? ממש לא

אופיר אקוניס:  אני חושב שצריך להביא את הפריפריה יותר למרכז ואת המרכז לפריפריה, ולגוון את ההון האנושי אשר עוסק בהייטק, במחקר, ברובוטיקה, בתעשיית החלל של מדינת ישראל וכדו'

אופיר אקוניס:  אנחנו מתקצבים את סל המדע

אופיר אקוניס:  אני הגעתי למשרד ונוכחתי לדעת שתוכנית סל המדע שהשקתי בשנת 2016, שמאות ישובים בישראל, מאות, ערבים, ישראלים, יהודים, חרדים, דתיים, בהתיישבות בשומרון וביהודה, בעוטף עזה, בגליל, בנגב, בכל מקום, נעלמה

אופיר אקוניס:  נעלמה

אופיר אקוניס:  לא הייתה קיימת

אופיר אקוניס:  בוטלה

אופיר אקוניס:      סל מדע היא התוכנית שמנגישה את המדע והטכנולוגיה באמצעות הרשויות המקומיות לציבור הישראלי

אופיר אקוניס:  היא חוזרת

אופיר אקוניס:  אתה תוזמן, אם תרצה בכך, להשקה המחודשת של תוכנית סל המדע

אופיר אקוניס:  השקנו פעמיים את התוכניות הללו

אופיר אקוניס:  כל ראש רשות קיבל תעודה שמסמיכה אותו לתכלל את הפעילות

אופיר אקוניס:  אם ראש רשות מעלה את הרובוטיקה לראש סדר העדיפויות שלו זה מותר לו

אופיר אקוניס:  זו בפררוגטיבה שלו

אופיר אקוניס:  אדם אחר מעלה פוד-טק, אחד אגרו-טק ואחד ווטר-טק, זו פררוגטיבה שלו

אופיר אקוניס:  אנחנו מתקצבים את הפעילות הזאת

אופיר אקוניס:       אנחנו גם פתחנו מרכזי מדע בשם דיגיטלי, אני פתחתי באום אל-פחם, בטמרה, באופקים, בשכונת הבוכרים בירושלים ובמקומות נוספים, מרכזים שפתוחים חינם אין כסף לציבור

אופיר אקוניס:  הם באים ומשתמשים במדפסות תלת-ממד, הם מונגשים

אופיר אקוניס:  להגיד לכם שכל אדם ירצה להמשיך את חייו כמדען? לא

אופיר אקוניס:  אחד ילך לכדורגל, אחד ילך למוזיקה, אחד ילך לעשות סרט, אחד ילך לעסק המשפחתי ואחד ילך לעשות דברים אחרים

אופיר אקוניס:  זה טבע האדם

אופיר אקוניס:  אבל תן להם את ההזדמנות

אופיר אקוניס:  אנחנו נותנים להם את ההזדמנות

אופיר אקוניס:  רוצה? תמשיך

אופיר אקוניס:  לא רוצה? אל תמשיך

אופיר אקוניס:  אנחנו מנגישים להם, גורמים להם להסתקרן

אופיר אקוניס:  אז זה לגבי סל מדע שחוזר לסדר היום וגם מתוקצב

אופיר אקוניס:       עכשיו אנחנו מדברים על דור העתיד

אופיר אקוניס:   אנחנו מטפלים בהם

אופיר אקוניס:  בתוכנית שאני הכרתי לשמחתי, ובכך אני גם אמרתי לקודמתי בתפקיד שאני מברך עליה, ובישיבה מהירה מאוד עם שר החינוך יואב קיש החלטנו ביחד להמשיך אותה ודיברנו עליה גם בשיחה אצלי בזמנו, היא לימודי מיומנויות ההייטק, מה שמכונה "ההייטק קלאס"

אופיר אקוניס:  היא הייתה בפיילוט ובתקציב של 11 מיליון שקלים ב-90 בתי ספר והיא תגדל

אופיר אקוניס:  זה בכיתות ח'

אופיר אקוניס:  זה חשוב

אופיר אקוניס:  אני למדתי מדע בכיתה ח', זה היה בסדר וזה היה מדע מאוד כללי

אופיר אקוניס:  אני חושב שאנחנו עוסקים כאן בלימוד מיומנויות הייטק ואנחנו צריכים להרחיב, והחלטנו להמשיך את התוכנית הזאת, שהחלה פיילוט בממשלה הקודמת ואנחנו מברכים על תחילתה

אופיר אקוניס:       מדעניות העתיד היא לא תוכנית חדשה

אופיר אקוניס:  אתם רואים שם

אופיר אקוניס:  מדובר על העצמה לנערות

אופיר אקוניס:  זה חוץ מ"תבל", חוץ מתלמידים בונים לוויינים, מדעניות העתיד

אופיר אקוניס:  זוהי תוכנית באמת מרהיבה

אופיר אקוניס:  הן באות לכנסת מדי פעם, אפשר לראות את הבנות הללו, לדבר אתן ולשאול אותן

אופיר אקוניס:  אחר כך רובן, לא כולן, גם ניגשות לבגרויות מדעיות ברמה של 5 יחידות לימוד

אופיר אקוניס:  על המשלחות פירטתי קודם

אופיר אקוניס:  קודם טיפלתי רק בתיכוניסטים, כמובן מדובר על סטודנטים גם

אופיר אקוניס:  זה לא רק תיכוניסטים, זה גם סטודנטים לתחרויות בין-לאומיות במדעים

אופיר אקוניס:  נשגב מבינתי איך המדינה לא תמרצה את הדברים ולכן ב-2016 הממשלה אישרה

אופיר אקוניס:       התחלנו, נדמה לי, בפיילוט בשנה הראשונה של מיליון שקלים בממשלה הקודמת-קודמת-קודמת והעלינו את זה ל-2 מיליון שקלים

אופיר אקוניס:  אנחנו מדברים על משלחות – כתוב כאן – בעיקר לארצות הברית ואירופה, אך, היושב-ראש, הייתה תחרות במזרח הרחוק ותוקצבה, באמריקה הלטינית תוקצבה, מגיעים למקומות רחוקים מאוד, מגיעים גם למקומות קרובים יותר

אופיר אקוניס:       לעניין קידום התוכניות הלאומיות במדע וטכנולוגיה דיברנו, עסקתי כבר בהון האנושי להייטק ע"י הגדלה וגיוון

אופיר אקוניס:  דדי פרלמוטר לא פה, הוא הגיש לי את הדוח שלו וגם את הספר המרתק שלו, אדם מרשים מאוד, הייתה לנו פגישה מרתקת ממש בשבוע הראשון לכהונתי

אופיר אקוניס:  אנחנו ניפגש שוב בהקדם

אופיר אקוניס:  הוא מלווה אותנו כמובן

אופיר אקוניס:  הממשלה הקודמת אישרה המלצות ביניים שלו ואנחנו צריכים להביא לשולחן הממשלה את אימוץ הדוח שלו

אופיר אקוניס:  אגב, אפשר לתקן פה ושם, והוא גם תומך בזה, וכך נעשה

אופיר אקוניס:  בינה מלאכותית, טכנולוגיה קוונטית, תוכניות החלל להאצת תעשיית החלל הישראלית

אופיר אקוניס:  חשוב לדעת שתעשייה זו היא מהמיומנות ביותר בעולם, מן הטובות ביותר בעולם

אופיר אקוניס:       נועם דן, רכזת מדע, מו"פ והשכלה גבוהה במשרד האוצר נמצאת בזום

אופיר אקוניס:  יפה מאוד

אופיר אקוניס:  כן, שתהיה פה

אופיר אקוניס:  היא הרכזת של המשרד שלנו

אופיר אקוניס:       תוכניות החלל

אופיר אקוניס:  קודם כל אני החזרתי, אני לא יודע אם זה במספיק כסף אבל כך הבטחתי

אופיר אקוניס:  אני קיבלתי מידי קודם-קודם-קודם של קודמי, יעקב פרי, שר המדע לשעבר, את "בראשית" עם תקצוב ממשלתי של 2 מיליון שקלים

אופיר אקוניס:  זה היה מעט מדי בעיניי, נמוך מדי

אופיר אקוניס:  כך קיבלתי את המשרד

אופיר אקוניס:  אמנם דני דנון היה באמצע אבל השר שהיה שנתיים במשרד לפניי היה יעקב פרי וזה היה הסכום שבו קיבלתי את תקצוב המשרד למיזם "בראשית"

אופיר אקוניס:  מיזם "בראשית" הוא חינוכי, הסברתי, יש בו היבט בין-לאומי והעניין שעורר בקהילייה הבין-לאומית וגם בקהילייה הישראלית ידוע לכם, ולכן הגדלנו אותו מ-5 מיליון ל-10 מיליון

אופיר אקוניס:       לצערנו, "בראשית" הראשונה התרסקה סמוך מאוד מאוד להנחיתה על הירח

אופיר אקוניס:  כפיר דמרי היה אצלי ואני הבטחתי לו להכניס לבסיס התקציב, וכך היה, תקצוב של המשרד ב-20 מיליון שקלים לטובת מיזם "בראשית 2"

אופיר אקוניס:  כך יהיה ואנחנו נהיה שותפים בו

אופיר אקוניס:  אבל כמובן הדבר הוא קטן יחסית

אופיר אקוניס:  אם תרצו, מנהל סוכנות החלל, אורי אורון, יפרט בפניכם

אופיר אקוניס:       יש לנו, קודם כל, מיזמים משותפים פעילים עם סוכנויות חלל בעולם כולו, כולל עם נאס"א, כולל עם סוכנות החלל הצרפתית, שהלוויין ונוס – ששיגרנו ב-2017 – עדיין משגר תמונות של אזורים שונים בכדור הארץ לטובת שיפור החקלאות, המים ואיכות הסביבה, מיזם משותף מוצלח מאוד שמדינות רבות, והצעתי גם לאמיראטית, אם היא רוצה, להשתמש בתמונות מ"ונוס"

אופיר אקוניס:  אנחנו משתפים פעולה בעניין הזה עם מדינות רבות במיזמים רבים

אופיר אקוניס:       על הבלוטק ועל הפוד-טק דיברנו

אופיר אקוניס:  על הטעמת תהליכי חדשנות בפעילות הממשלה אני אבקש בהמשך מאיתן טי להרחיב

אופיר אקוניס:  אמרתי בתחילת הדברים מנוע צמיחה למשק – מנוע צמיחה חשוב ביותר יחד עם הגופים המתכללים הנוספים, שחלקם הוקמו בתוקף החלטות ממשלה, חלקם הוקמו בתוקף חקיקה של הכנסת לפני הרבה שנים, חלקם לפני פחות שנים, ות"ת ומל"ג, האקדמיה הישראלית למדעים

אופיר אקוניס:  יש לנו את המולמו"פ, שהוא אצלנו, רשות החדשנות

אופיר אקוניס:  אנחנו מדברים על חיבור אקדמיה ותעשייה

אופיר אקוניס:  פעילויות מחקר יישומי, כפי שציינו

אופיר אקוניס:  עוד כסף תמיד טוב, תמיד נצרך, אנחנו פועלים במגבלות התקציביות

אופיר אקוניס:  בגרף הבא רואים: בינה מלאכותית, ביו-קונברג'נס, אקלים, אגרו-טק, מחשב קוונטי, פוד-טק, וכמובן מימון מחקרים פורצי דרך להסכמים הבילטרליים שנחתמו

אופיר אקוניס:       בארבע השנים ושמונת החודשים הראשונים לכהונתי חתמתי על 30 הסכמים בין-לאומיים

אופיר אקוניס:  כפי שאתם רואים, יש שם את ברזיל וארגנטינה, רוסיה, הודו

אופיר אקוניס:  בארצות הברית הסכמים קיימים

אופיר אקוניס:  דבר שאתה אולי פחות תאהב, אדוני היושב-ראש, אבל ההסכם האחרון עם ארצות הברית, חוץ מ-BARD ו-BIRD, הוא הסכם שנחתם עם הממשל האמריקני הקודם שמאפשר מימון של הסכמים בילטרליים בינינו לבין ארצות הברית גם מעבר לקווי 4 ביוני, כולל מו"פ אריאל, מו"פ רמת הגולן, מו"פ קריית ארבע ואחרים

אופיר אקוניס:  זה נחתם ע"י השר יזהר שי שהחליף אותי אבל אני הבאתי את ההסכם הזה אחרי שיח ארוך שנים

אופיר אקוניס:  אם יש כאן מישהו מהייעוץ המשפטי של משרד המדע –אין כאן – התרומה שלהם, של משרד החוץ ושל הממשל האמריקני הקודם הייתה גדולה מאוד

אופיר אקוניס:  אנחנו ישבנו על כל תו ותג במיזם הזה

אופיר אקוניס:       יש הסכמים קיימים עם רוב מדינות אירופה ואנחנו רוצים לפרוץ דרך למדינות נוספות

אופיר אקוניס:  ההסכם עם רומניה נחתם אתמול והיום סיכמתי עם יו"ר הפרלמנט – לשמחתי הוא בא עם יו"ר האופוזיציה, זה היה bipartisan meaning, וזה טוב, אז גם האופוזיציה וגם הקואליציה בקנדה תומכות ב-MOU שאנחנו עומדים לגבש

אופיר אקוניס:  זה ייקח קצת זמן

אופיר אקוניס:  הם סיפרו לי על הבירוקרטיה שלהם, אנחנו סיפרנו על הדמוקרטיה שלנו, בסוף זה יגיע, בסוף קורה משהו עם הביורוקרטיות

אופיר אקוניס:  אנחנו נחתום על ההסכם איתם, יהיו עוד הסכמים כמובן בדרך

אופיר אקוניס:       הסכם עם ספרד צפוי בקרוב וגם עם איטליה

אופיר אקוניס:  אנחנו נחזק את המעמד הבין-לאומי של ישראל במדע וטכנולוגיה ע"י קיום כנסים ומפגשים מדעים דו-לאומית ובין-לאומיים

אופיר אקוניס:  יש לנו סכומים רבים, מיליוני שקלים, כ-50 מיליון, חוץ מתקציב קשיח, כפי שאתם רואים בגרף הבא, השתתפות בארגונים מדעיים בין-לאומיים ובארגוני תשתיות מדעיים

אופיר אקוניס:  אנחנו מדברים גם על CERN מאיץ החלקיקים בג'נבה, על תוכניות רבות בזירה הבין-לאומית שאנחנו משתתפים בהן, שחלקן אנחנו מתקצבים שנים רבות וחלקן זה מקרוב

אופיר אקוניס:       זה טלגרפית תוכנית העבודה לשנת 2023

אופיר אקוניס:  אתה יודע, היושב-ראש, יש יתרון בחיים הפוליטיים לחזור למשרד שאתה מכיר ויש גם חסרונות

אופיר אקוניס:  אתה מכיר אותו יותר מדי ואז לא יכולים יותר מדי לעבוד עליך

אופיר אקוניס:  זה היתרון, יתרון טוב וחשוב

אופיר אקוניס:  החיסרון הוא שתמיד אדם פוליטי רוצה לעשות עוד דברים מעבר לדברים שהוא עשה בעבר

אופיר אקוניס:  אבל הגורל הפוליטי, ההסכמים הקואליציוניים, הביאו אותי

אופיר אקוניס:  אני חייב להגיד ששמחתי לחזור למשרד, ראיתי בו שינויים לטובה, וגם ציינתי אותם, וראיתי בו גם שינויים לרעה, שגם אותם ציינתי, וכבר אותם תיקנו בתוכנית העבודה לשנת 2023, יחד עם ועדת המדע, ועדת שרים למדע, המולמו"פ ושאר הגופים הקשורים לקידום המדע הישראלי

אופיר אקוניס:  אני חושב שכל אזרחי ישראל מרוויחים ממנו

אופיר אקוניס:  אין פה שום הבדל בין כל 9 מיליון האזרחים, בואכה 10 מיליון, בעזרת-השם, בשנים הקרובות

אופיר אקוניס:  רווח ענק

אופיר אקוניס:       יש עכשיו תקלות מסוימות, יש עכשיו מהמורות מסוימות

אופיר אקוניס:  אני ראיתי שהיו כאן התבטאויות בעניין בשבוע שעבר

אופיר אקוניס:  אתה גם שאלת על כל מיני אתגרים, אני דוחה אותם בכל תוקף

אופיר אקוניס:  אני אומר את הדברים בצורה הכי ברורה

אופיר אקוניס:  חיבור של ענייני ההייטק – קוראים לעצמם "מחאת ההייטקיסטים", אני דיברתי עם עשרות הייטקיסטים ואני מדבר איתם כל היום, יש מחאת חלק מן ההייטקיסטים, לא מחאת ההייטקיסטים, כמו שאין מחאת המילואימניקים, אין מחאת לוחמי מלחמת יום הכיפורים

אופיר אקוניס:  חלק מלוחמי מלחמת יום הכיפורים, חלק מן ההייטקיסטים, חלק מן האלופים

אופיר אקוניס:  כל אחד יכול למחות

אופיר אקוניס:  החיבור הזה שבין ההייטק והמדע, שאיננו יודע גבולות פוליטיים, לוויכוח פוליטי, איננו לגיטימי בעיניי

אופיר אקוניס:       אדם שמאיים בהוצאת כספים זו חרפה, זו אות קלון על ראשו, ושלא יגידו לי סיפורים

אופיר אקוניס:  יש, קודם כל, האטה בהייטק – אגב, אדוני היושב-ראש, כולם יודעים זאת – היא איננה קשורה בהייטק הבין-לאומי, איננה קשורה לעניין לרפורמה המשפטית, שהיא בדיון פוליטי גם ביני לבינך בבית הזה קומה מעל, בוועדה הזאת

אופיר אקוניס:  מה זה הדבר הזה? מאיפה באו דפוסי הפעולה האלה? רוצים למחות על תוצאות הבחירות? פיין, יש, ברוך-השם, קלפיות, יש, ברוך-השם, כנסת, מותר להפגין

אופיר אקוניס:  אפשר לכתוב מאמרים

אופיר אקוניס:  אגב, מותר להפגין בגבולות החוק ולא לפרוץ את החוק

אופיר אקוניס:  כולם

אופיר אקוניס:  זה חל על כל אזרחי ישראל

אופיר אקוניס:  אני הפגנתי עשרות פעמים, מעולם לא פרעתי חוק

אופיר אקוניס:  מה זה? מה זה שאתה מאיים בהוצאת כספים?      קודם כל, אני מציע בכלל בשיח הזה בענייני מדע, טכנולוגיה והייטק – חדלו מאיומים

אופיר אקוניס:  אל תאיימו

אופיר אקוניס:  אדם שרוצה להסיט את כספו שיסיט, זאת זכותו

אופיר אקוניס:  אם אני רואה את זה בחיוב? לא

אופיר אקוניס:  אם רוב אזרחי ישראל רואים את זה בחיוב? לא

אופיר אקוניס:  האיומים הללו אינם מקובלים

אופיר אקוניס:  הם לא תורמים לשום דבר

אופיר אקוניס:  ואני אגיד את הדבר שלא אמרתי בשום ריאיון – ואני לא מרבה להתראיין, כפי שאתם יודעים – ולא אמרתי בשום אירוע פומבי: האיומים האלה במשיכת כספים ובהוצאת מרכזי פיתוח וחברות הם פגיעה קשה בכל החברה הישראלית, בכולה, וזהו משחק באש

אופיר אקוניס:  אני מציע לאף אחד לא לשחק באש

אופיר אקוניס:       יש כאן דבר שקרה, זה נס ענק

אופיר אקוניס:  הנס הזה הוא לא דבר שהוא עניין של מה בכך

אופיר אקוניס:  יש פה מדינה שבנתה דברים אדירים, נכון, בכוחות השוק הפרטי רבות, נכון, בעידוד הממשלה רבות

אופיר אקוניס:  ממשלת האחדות של יצחק שמיר ושמעון פרס, זכרם לברכה, ידעה ביחד לקיים את חוק המדען הראשי

אופיר אקוניס:  היו חילוקי דעות קשים על המתווה לשלום והיו חילוקי דעות קשים על התוכנית הכלכלית להצלת המשק ב-1985 אבל הם עשו ביחד את חוק המדען הראשי, מדוע? משום שהם ראו את העתיד של ישראל כא-פוליטי

אופיר אקוניס:       לכן אני אומר, כיוון ששמעתי כאן התבטאויות, כולל ע"י גורמים ברשות החדשנות, אני דוחה את הדברים מכל וכל ואני מציע להפסיק עם זה מיד

אופיר אקוניס:  אפשר לקיים את הוויכוח הפוליטי

אופיר אקוניס:  אתה ואני מקיימים ויכוח פוליטי הרבה שנים בכנסת, במליאה ובוועדות

אופיר אקוניס:  יש בינינו חילוקי דעות על כמה וכמה דברים לגיטימיים, מותרים, בדיבור

אופיר אקוניס:  מעולם לא הרמנו קול, מעולם לא איימנו, מעולם לא קיללנו

אופיר אקוניס:  כל הדברים הללו, תחזירו את ההייטק, תוציאו אותו מהוויכוח הפוליטי

אופיר אקוניס:  תודה

איימן עודה: תודה רבה, כבוד השר

איימן עודה:  אנחנו מעריכים את הגעתך

איימן עודה:  אנחנו גם מזמינים אותך פעם בחצי שנה לבוא עם סקירה

אופיר אקוניס: הזמנתך התקבלה

איימן עודה: תודה רבה לך

איימן עודה:  מן הסתם אנחנו חלוקים מבחינה פוליטית

איימן עודה:  אני חושב שאני הכי רחוק מכבוד השר מבחינה פוליטית ויש לי עמדות שהן נוקשות וסותרות את עמדות השר

איימן עודה:  אני חושב שאם צריך להעניש אז צריך להעניש על הדבר העיקרי וזה שמדינת ישראל כובשת עם אחר, שהוא צריך להשתחרר ושיהיה שלום שיטיב עם כולנו

איימן עודה:  לכן אנחנו חלוקים, מן הסתם, כבוד השר

איימן עודה:  אבל ברמה של קידום המדע זה האינטרס של כולנו, של כל האזרחים ביחד, ואנחנו צריכים לתרום את חלקנו כולנו בשביל שהמדע ישתפר במדינה

איימן עודה:  אין ספק שהדבר הזה יוסיף, יעשיר יטיב עם כולנו

איימן עודה:       עכשיו אני רוצה לשאול את כבוד השר שתי שאלות, אחר כך אני אעביר את הדיון הלאה

איימן עודה:  השאלה הראשונה: השקעת המדינה בהייטק היא הקטנה יותר לעומת כל מדינות ה-OECD ויש למצב הזה הרבה השלכות, בין היתר על הפריפריה, בין היתר על זה שרוב ההייטק מושקע באזור תל אביב וכי מה שמעניין חברות פרטיות זה הכסף, זה הרווח

איימן עודה:  מה שמעניין אותן זה איפה להשקיע ולקבל כמה שיותר כסף, אבל את המדינה אמור לעניין כל האזרחים

איימן עודה:  לכן, מבחינתנו, ככל שהמדינה היא זו שמשקיעה בהייטק יחסית לחברות פרטיות, אין ספק שזה ישליך לטובה על כל האזרחים

איימן עודה:  רציתי את התשובה שלך

איימן עודה:      השאלה השנייה היא לגבי ההפיכה השיפוטית

איימן עודה:  אני לא מאמין שהעמדות של המשקיעים הן עמדות מוסריות

איימן עודה:  אני לא מאמין

איימן עודה:  אם היו מוסריות – מדינת ישראל עושה דברים יותר רעים מאשר מה שקורה בחודשיים האחרונים

איימן עודה:  אבל מה שמעניין אותם זה שני דברים: אחד, חוסר היציבות, ודבר שני, שהם חוששים מבית המשפט

איימן עודה:  במידה שיש להם הסכמים עם חברות ישראליות אבל אין בית משפט שיגן עליהם, או שיש שינויים בבית המשפט, כלומר חוסר יציבות, זה מפחיד אותם

איימן עודה:  לכן לא מהמקום הערכי המוסרי, לצערי הרב, אבל מהמקום הכספי

איימן עודה:  חשוב לי לשמוע מכבוד השר תשובות על שתי השאלות הללו

אופיר אקוניס: אדוני היושב-ראש, קודם כל אני אגיד לך את השקפתי הכלכלית הבסיסית, היא נאמרה עם כניסתי לתפקיד יו"ר ועדת הכלכלה ב-04 במאי 2009, אם לא בדיון הראשון ודאי בדיון השני: ממשלות צריכות להתערב כמה שפחות במגזר העסקי

אופיר אקוניס:  ככל שממשלה מתערבת פחות במגזר העסקי כך הוא יותר חופשי, כך המדינה יותר ליברלית

אופיר אקוניס:  זו נקודת היסוד שלי

אופיר אקוניס:  זאת השקפת עולמי

אופיר אקוניס:  אבל ישנם מצבים שבהם נדרשת התערבות

אופיר אקוניס:  אני חושב שלא בכדי חוקק חוק המדען הראשי, הוקמה רשות החדשנות, חוקק בסוף שנות ה-60' חוק שקובע שמוקמת מועצה לאומית למדעים, ות"ת וכל הגופים הללו, שגם הם מתוקצבים, אגב, בנפרד, חוץ מהמשרד, שהייתי שמח לתקציב יותר גדול

אופיר אקוניס:       לגבי השקעה מול מדינות OECD אחרות, אנחנו מכירים את הנתונים

אופיר אקוניס:  אמרתי גם בתחילת דבריי שהיינו שמחים לראות השקעות גדולות יותר שמשרד האוצר מתקצב – בסוף הוא היושב על הברז, לא אני –השקעות בהייטק ובמחקרים במספרים הרבה יותר גדולים

אופיר אקוניס:  אגב, גם אם זה יכול להיות במשרדים אחרים, בצורות אחרות, באופן אחר, אני מקווה שהדבר גם יקרה תוך כדי תנועה

אופיר אקוניס:  לא כל דבר, כפי שאתה יודע, נקבע בתקציב ובחוק ההסדרים

אופיר אקוניס:  ישנם שינויים תוך כדי תנועה

אופיר אקוניס:  בדרך כלל השינויים הם פלאטים, שזה שינוי לרעה, אבל לעתים ממשלה, כשהיא נתקלת בעניין כלשהו, היא גם מתכנסת, מחליטה ומביאה לאישור הכנסת שינויים שהם אחרים

אופיר אקוניס:       לגבי ההון האנושי, אני מסכים אתך, אני גם אמרתי את הדברים

אופיר אקוניס:  הוא לא מגוון מספיק

אופיר אקוניס:  העיסוק, בעיקר אגב בהייטק, איננו מגוון מספיק

אופיר אקוניס:  ולכן גם אימוץ דוח ועדת פרלמוטר, גם ההשקעה במו"פים בפריפריה – אני רוצה שהתלמידה מטירה שפגשתי, ומטייבה, ב"תבל", באוניברסיטת תל אביב, שאגב, רובם כן ממשיכות לאוניברסיטה, הן פשוט שכנות שלי אז אני רואה - - -     

איימן עודה: אני פניתי אליך להקים עוד מו"פ

אופיר אקוניס: מיד המנכ"ל יתייחס לעניין של המו"פים ונקיים בנוכחותך ובנוכחות גורמים מקצועיים אחרים דיון יסודי בענייני המו"פים

אופיר אקוניס:  אני חייב לך תשובה, אני לא שוכח

אופיר אקוניס:       לגבי ההון האנושי, גם מטי צרפתי יושבת כאן, וגם היא באה מן הפריפריה, ואחרים בבית הזה שלא משתתפים פה, אנחנו בוודאי בעד גיוון ההון האנושי והוצאת העיסוק לפריפריה

אופיר אקוניס:  אני חושב, אני חייב להגיד לך, שמה שקרה באוניברסיטת בן גוריון בנגב וההחלטה של הממשלה – הנה כאן דוגמה מובהקת להתערבות ממשלתית והקצאת משאבים דרמטית להורדה לנגב של עיר הבה"דים ושל מרכז הסייבר הישראלי – הדברים הללו הם נכונים

אופיר אקוניס:  ולא בכדי אני ושר האוצר לשעבר, השר כחלון, תיקצבנו בתקציב שיא את מרכז הידע גליל עליון, המוכר לכם בשם מיג"ל

אופיר אקוניס:  הוא זה שעוסק בעיקר בענייני פוד-טק

אופיר אקוניס:  הוא נמצא בקריית שמונה

אופיר אקוניס:  דוד אורי זיגדון, מנכ"ל מיג"ל, נמצא כאן

אופיר אקוניס:  אולי תוכל לפרט

אופיר אקוניס:  אתה זוכר כמובן גם את הטקס היפה שעשינו

אופיר אקוניס:  לא עשינו טקס כדי לגזור סרט, גם לא גזרנו סרט, פשוט תיקצבנו והודענו לציבור שהוא מתוקצב

אופיר אקוניס:       הדברים הללו הם חשובים ולכן גם המו"פים במגזר הערבי וגם בהתיישבות בשומרון וביהודה

אופיר אקוניס:  אכן אנחנו לא רואים עין בעין את יסודות הסכסוך ואת עקרונות הפתרון לסכסוך הישראלי-ערבי, המציין כ-100 שנים, זה דבר אחר ודבר נפרד, אבל האם אני רואה השתלבות של הערבים אזרחי ישראל בתוך תחום ההייטק כדי לגוון את ההון האנושי? כן

אופיר אקוניס:  חרדים מבני ברק, מבית"ר עילית ומשכונות מסוימות בירושלים שלא מצליחים לפרוץ את תקרת הזכוכית? כן, כן, כן וכן

אופיר אקוניס:  כך אנחנו נעשה ואם הוועדה תעזור לנו ותגבה אותנו זה יהיה מצוין

אופיר אקוניס:       העניין האחרון שציינת זה החשש מפגיעה בזכויות הקניין ובחופש האקדמי

אופיר אקוניס:  לא תהיה פגיעה בזכויות הקניין ולא תהיה שום פגיעה בחופש האקדמי

אופיר אקוניס:  לייצר רעיונות ולייצר דוחות שמזהירים – זה באופן מפתיע באותו עיתון, באותו מוסף, בכל סוף שבוע, שבוע אחרי שבוע – דוחה על הסף

אופיר אקוניס:  לא תהיה פגיעה

אופיר אקוניס:  מעולם לא הייתה פגיעה בחופש האקדמי

אופיר אקוניס:  יבוא אדם אחד ויגיד, אדם אחד שיקום ויגיד שהייתה פגיעה בחופש האקדמי במדינת ישראל בימי שלטונו החשוך – בציניות – של מנחם בגין, שהייתה סכנה לדמוקרטיה, או בימים שלנו שאנחנו סכנה ענקית לדמוקרטיה

איימן עודה: התזה על טנטורה למשל, אתה חושב שבהיסטוריה הפלסטינים יכולים לדבר בדיוק מה שהם רוצים? איפה אתה חי?     

אופיר אקוניס: למה, אתה לא יכול להגיד מה שאתה רוצה על טנטורה?     

איימן עודה: אתה חושב שבאקדמיה יקבלו תואר שלישי במידה ויגישו תזה ויגידו באמת מה קרה בשנת 48'?     

אופיר אקוניס: קודם כל, אני לא יודע על התזה, זה סיפור אחר לגמרי, זה לוועדה אחרת, ההתרחשויות בטנטורה

אופיר אקוניס:  אני יכול לתת לך דוגמאות רבות

איימן עודה: כבוד השר, מדע זה לא רק מדע מדויק, זה מדעי הרוח, זה מדעי החברה, אז אין ספק שבמדעים אחרים - - -     

אופיר אקוניס: שגם בהם אנחנו משקיעים, אגב, לא רק במדעים מדויקים

איימן עודה: אבל אין חופש אקדמי במדינת ישראל

איימן עודה:  אין

אופיר אקוניס: אז אני חולק עליך ואני אומר לך שאם יבוא אדם באוניברסיטת חיפה או באוניברסיטת תל אביב ויחקור - - -     

איימן עודה: כבוד השר, חשוב שתשמע ממני משהו

איימן עודה:  כשהייתי בכיתה י"א-י"ב המורה בא אלינו לבית הספר, סיפר לנו על הרצל, ז'בוטינסקי ועל ועל, ואמר לנו: תכתבו את השקר בשביל להצליח במבחן, אבל אתם תדעו את האמת בשבילכם

איימן עודה:  זה מה שאמר לנו המורה להיסטוריה

אופיר אקוניס: מי זה המורה הזה?     

איימן עודה: הינה, תרדוף אחריו

אופיר אקוניס: לא ארדוף, מעניין אותי להכיר אותו כי לי מעולם לא נאמר דבר כזה

איימן עודה: אבל אני רוצה להגיד לכם שמה שעברתי עברו כל התלמידים הערביים

איימן עודה:  אנחנו ענינו על השאלות בבגרות בשביל לקבל ציון, אבל ידענו את האמת בתוכנו מההורים שלנו

איימן עודה:  אבל אפילו אם לא מסכימים אתי, תפנימו שזה מה שמתנהל במדינת ישראל

אופיר אקוניס: אני אגיד לך שני דברים

אופיר אקוניס:  קודם כל, באמת רציתי לדעת מיהו המורה, לא בכדי, לא כדי לרדוף, סתם כדי להכיר

איימן עודה: איפה שמו? תשלח את השוטרים

אופיר אקוניס: אני אגיד לך משהו בצורה הכי ברורה, גם אני למדתי במוסד בצפון תל אביב שחושב את עצמו פלורליסטי אבל לא היה שיא של פלורליזם, ואני הייתי צריך להיאבק על עמדותיי, וכשהתחילו לדבר על אצ"ל, לח"י ומחתרות הייתי צריך להיאבק על עמדותיי כדי שהאמת ההיסטורית תצא לאור ולא הנרטיבים שהוכתבו לנו ע"י מפא"י

אופיר אקוניס:  אז אולי הם גם הוכתבו לכם ע"י מפא"י, הם גם הוכתבו לי ע"י מפא"י, ואני נאבקתי, ואני אמשיך להיאבק על זה, כי אני נאבק על האמת שלי

אופיר אקוניס:  אתה נאבק על האמת שלך, זה בסדר

אופיר אקוניס:       לגבי חופש אקדמי אני רוצה להגיד לך דבר בידידות, לא בכדי

אופיר אקוניס:  אני גר סמוך לאוניברסיטת תל אביב, השכונה הפלורליסטית שרוצה להוציא אותי מתוכה – שמעתי איזו הפגנה אתמול, מאוד פלורליסטים, הם גם יגידו לי איפה לגור

אופיר אקוניס:  אתה הבנת את זה? זה פשוט לא יאומן

איימן עודה: כבוד השר, אתם בשלטון כבר מ-77', למה אתם מתבכיינים?     

אופיר אקוניס: לכן אני לא שואל אותם

איימן עודה: אתם לא המיעוט, אתם לא הקטנים, זה לא שנת 78', לא שנת 71'

אופיר אקוניס: נכון, נכון

איימן עודה: אתם בשלטון כבר מעל 50 שנה ועוד מתלוננים? שולטים ומתלוננים, שולטים ובוכים?     

אופיר אקוניס: לכן אני לא שואל

אופיר אקוניס:  אז בשכונה הפלורליסטית הזאת, הסמוכה לאוניברסיטת תל אביב, אני רואה מדי בוקר עשרות, מאות, סטודנטים וסטודנטיות – ויפה מאוד שכך נעשה – שמגיעים ומגיעות לאוניברסיטה בתל אביב, ואני יודע מי האנשים שלומדים, אני מדבר איתם, שיושבים בכל השיעורים, בכל הפקולטות

אופיר אקוניס:  אגב, זה קורה בכל המקומות, זה קורה, לא תאמינו, גם באוניברסיטת אריאל אשר בשומרון, אני מבקר שם, בבן גוריון, בנגב, באוניברסיטת חיפה, בטכניון, זה קורה בכל מקום

אופיר אקוניס:       אני רק אשלים את תשובתי לעניין זכויות הקניין והפגיעה בחופש האקדמי

אופיר אקוניס:  מספיק להזהיר אזהרות שווא

אופיר אקוניס:  אין שום כוונה לפגוע בחופש האקדמי

אופיר אקוניס:  לא תהיה פגיעה בחופש האקדמי

אופיר אקוניס:  אני חושב שהאקדמיה בישראל היא תפארת היצירה שלנו ושום דבר לא יבלום אותה, לא כעת ולא בעתיד

איימן עודה: תודה רבה

איימן עודה:  פרופ' דוד הראל, נשיא האקדמיה הלאומית הישראלית למדעים, בבקשה

דוד ראם: תודה, איימן

דוד ראם:  שלום, כבוד השר, ברכות לחזרתך למשרד ואנו נשתף פעולה בכל מה שצריך

דוד ראם:  איימן, לקחת לי נקודה אחת שאני רוצה לומר בקצרה

דוד ראם:  כל פעם כשאני אומר את המילה "מדע" אני חוזר ומזכיר: זה גם מדעי הרוח ומדעי החברה

דוד ראם:  ואני לא אומר את זה בצורה לעומתית, אני פשוט הייתי מצפה שדוח של תכנון עתידי של משרד המדע זה לא רק חדשנות, לא רק טכנולוגיה, לא רק פוד-טק, לא רק אקלים, לא רק ביטחון תזונתי, שיטפל גם חינוך ותרבות

דוד ראם:  חינוך זה לא התפקיד של שר המדע אבל מדע זה כן

דוד ראם:       אני דווקא בא ממדעי המחשב, אני לא חשוד בתור מי שלא מעניין אותו הייטק ופוד-טק, אבל אני לא יכול לראות עם שחי רק מסייבר, קוונטום וביטחון תזונתי, ושהילדים שלו חושבים שהמהפכה הצרפתית זה שליאונל מסי עבר מברצלונה לצרפת

דוד ראם:  אמרתי את זה בישיבה הקודמת, זו פשוט שורה כל כך טובה שאני חוזר עליה כל הזמן

דוד ראם:  זה לגבי מדעי הרוח והחברה

דוד ראם:      אני כן רוצה להזכיר – לא תכננתי בכלל אבל נשאת דברים מאד נלהבים – אני לא פוליטיקאי והדעות הפוליטיות שלי הן בכלל לא רלוונטיות למה שקורה כאן ועכשיו, אבל אני לא יכול לשבת מול שר מדע שאומר שלא תהיה שום פגיעה

דוד ראם:  יכול להיות שאתה בטוח שלא תהיה פגיעה בהייטק ואתה דורש מאנשי ההייטק לא להוציא כספים, או להוציא בשקט ולא לעשות מזה עניין, אני כבר רואה ניצנים ראשונים של פגיעה במדע בעקבות הדברים שקורים כאן

דוד ראם:  אני מתריע, אני מתריע בתור זה שעומד בראש הגוף שאחד התפקידים שלו על פי חוק זה לייעץ לממשלה, והעצה שלי היא: שימו לב שלא תהיה פגיעה במדע

דוד ראם:  זה לא בידכם

דוד ראם:  התהליכים יכולים לגרום לדברים רעים

דוד ראם:       מכיוון שהזכרתי, וגם אתה, את מדעי הרוח, דוגמה אחת מהימים האחרונים: הספרייה הלאומית – ואני מרשה לעצמי להזכיר אותה בלי להיכנס לפרטים כי אחד משני התפקידים הנוספים שיש לנשיא האקדמיה למדעים זה יושב-ראש המועצה של הקרן הלאומית למדע, עוד גוף שהמילה "לאומי" מופיעה בו, ויושב-ראש המועצה העליונה של הספרייה הלאומית, שיושבת מעל הדירקטוריון

דוד ראם:  ומה שקורה כאן ועכשיו, שאני מקווה שהוא לא יקרה, זו בעצם השתלטות עוינת של שר החינוך והממשלה על הספרייה הלאומית

דוד ראם:       אני לא צריך לספר פה לאף אחד כמה המוסד הזה חשוב

דוד ראם:  איזו מין פנינה של תרבות ורוח של העם היהודי, של העם היושב בציון, של מדינת ישראל

דוד ראם:  התהליך הזה הוא לא תהליך של להזיז אדם מסוים מתפקידו, זה תהליך שאם הוא יקרה, בעקבותיו שר החינוך, במקום המועצה, שמורכבת מאנשים שהתמנו למועצה כדי לשמר את הבאפר הזה בין השפעות פוליטיות לבין הספרייה הלאומית – ולא לחינם נשיא האקדמיה למדעים יושב שם, לא בגלל שהוא אדם נחמד או יש לו עיניים כאלה או אחרות, אלא בגלל שהוא מתמנה ע"י נשיא המדינה וזה תפקיד ממלכתי – ברגע שאתה מוציא מהמועצה של הספרייה הלאומית את התפקיד היחידי שיש לה בעצם, שזה מינוי הדירקטוריון של הספרייה הלאומית – המינוי של סלי מרידור נעשה על ידינו למשל – ברגע שאתה לוקח את זה מהם, אין טעם במועצה הזאת

דוד ראם:       ברגע ששר החינוך ימנה את הדירקטוריון, במקום שהוא יתמנה ע"י גופים מסוימים שתורמים את החברים האלה, בעצם הספרייה הלאומית תהיה בשליטת הממשלה

דוד ראם:  היום זו הממשלה הזאת, מחר זו תהיה ממשלה אחרת

דוד ראם:  ואני אפילו לא צריך לרמוז על דברים שעלולים לקרות כאשר גוף כזה יהיה בשליטת אנשים שיש להם אג'נדה פוליטית, בניגוד למה שקורה

דוד ראם:  תודה רבה

איימן עודה: תודה רבה

איימן עודה:  חבר הכנסת יאסר חוג'יראת, בבקשה

יאסר חוג'יראת: קודם כל, תודה לשר וברכות

יאסר חוג'יראת:  זו פעם ראשונה שאנחנו נפגשים כאן

יאסר חוג'יראת:  דיברת בהתלהבות על תוכניות המשרד, אני מקווה שכל התוכניות יתממשו

יאסר חוג'יראת:  מדע זה נושא שאפשר לשתף בו פעולה, זה נושא שאפשר לעשות בו שותפות בין ערבים ויהודים

אופיר אקוניס: נכון, זה נעשה

יאסר חוג'יראת: זה נעשה וחשוב לחזק את זה עוד יותר

יאסר חוג'יראת:  אני גם מהפריפריה ויש לי רעיון

יאסר חוג'יראת:  האם אפשר לעשות פעילות בבתי ספר תיכוניים ביישובים ערביים ויהודיים ולאלץ אנשים להיפגש בתוך הישובים? כי היום נפגשים אולי במרכזים שנמצאים מחוץ ליישובים הערביים או נפגשים בערים, אך לא בתוך היישובים

יאסר חוג'יראת:  חשוב להביא את כל נושא מדע וקהילה לתוך היישובים, שתהיינה פגישות מעורבות בין תלמידים יהודיים וערביים בתוך יישובים ערביים

יאסר חוג'יראת:  זה חשוב מאוד לדעתי

יאסר חוג'יראת:       בנוסף, רציתי לשאול לגבי המשרד וכמות העובדים

יאסר חוג'יראת:  האם יש בתוך המשרד עובדים מהחברה הערבית?     

אופיר אקוניס: כן, נתייחס לכך בהמשך

איימן עודה: רון גרמה, איגוד ההייטק הישראלי, בבקשה

רון גרמה: תודה רבה

רון גרמה:  אדוני יושב-ראש הוועדה, כבוד השר, איגוד ההייטק הישראלי פועל בתוך התאחדות התעשיינים

רון גרמה:  אנחנו מייצגים היום כ-300 חברות הייטק, מההייטק המסורתי, חברות גדולות ובשלות, ואנחנו באנו לכאן היום לראות את תוכניות השר

רון גרמה:  האיגוד פועל גם בארץ, בתוך התעשייה הישראלית, בתוך התאחדות התעשיינים, ואנחנו פועלים בתוך עולמות המו"פ התעשייתי – שאנחנו בעד להגדיל אותו – בכל העולם של מופ"ת, כמובן להגדיל את כל הסקטורים

רון גרמה:  מדובר פה על תקציב, כמו שאנחנו נרצה שזה יהיה, זה חצי אחוז מהתוצר

רון גרמה:  זו באמת הציפייה שלנו למה שיהיה ואנחנו נעשה הכול על מנת לקדם את זה

רון גרמה:       בתקופה האחרונה הקמנו את space 5

רון גרמה: 0, תוכנית להגדיל ולהעצים את תעשיית החלל בישראל

רון גרמה:  אני יכול להגיד לכם שנפגשתי עם כמעט 40 חברות חלל בישראל והדבר הראשון שעלה שם זה נושא של מימון, של מימון ותקצוב ממשלתי, ואנחנו באמת נשמח, זה משהו שיעזור לנו לקדם את התעשייה

רון גרמה:  דובר פה על השקעות ואין ספק שהרוב היום הוא כסף – היינו בשנת 2021 בהשקעות שיא ואנחנו רוצים שזה ימשיך, ובטח שההשקעות באות מכסף פרטי, אין ספק שגם הממשלה צריכה לבוא ולתת את ידה בעולם של השקעות

רון גרמה:  תודה רבה

איימן עודה: תודה רבה

איימן עודה:  כבוד השר, לגבי שאלותיו של חבר הכנסת חוג'יראת, חשוב לנו לדעת גם לגבי הדרגים

איימן עודה:  כלומר, באיזה דרגים נמצאים העובדים הערביים

איימן עודה:  בטח יש מנכ"ל ערבי ואנחנו לא יודעים

מטי צרפתי הרכבי: יחד עם אישה

אופיר אקוניס: אני ראיתי את הגיבוי

אופיר אקוניס:  כשאני הצעתי אישה, הגיבוי שלכם היה כל כך רב שהייתי צריך להדוף אותו

אופיר אקוניס:  אחר כך היא נתנה ראיון רגשני בטלוויזיה אז פתאום גיביתם

אופיר אקוניס:  תגבו בזמן אמת

אופיר אקוניס:  הרי התחבאתם

אופיר אקוניס:  אחר כך נתנו ראיון, שבאמת נגע ללב, אני חייב להגיד לכם, ופתאום כולם היו בעד

אופיר אקוניס:  בזמן אמת, לא לחמוק

אופיר אקוניס:  למה? היה נוח לחמוק, היה נחמד

אופיר אקוניס:  תוכניות הסאטירה הצחיקו נורא את כולם

אופיר אקוניס:  אגב, לגבי סאטירה, יש טעם לסאטירה ויש חוסר טעם לסאטירה

מטי צרפתי הרכבי: השר אקוניס, אתה צדיק בסדום, יש 33 משרדי ממשלה, היינו מצפים לראות לפחות 16-17 נשים כמנכ"ליות, אז אתה הצדיק היחיד בסדום

אופיר אקוניס: כן, בירושלים, לא בסדום

גדי אריאלי: בקשר לעובדים מהמגזר הלא יהודי - - -     

איימן עודה: כבודו, אני רוצה להגיד לך שכמו שאתה לא תאהב שיגדירו אותך כלא ערבי – אתה יהודי, עם כל המאפיינים של היהודים, אנחנו ערבים, עם כל המאפיינים של ערבים

גדי אריאלי: אין שום בעיה

גדי אריאלי:  אני לפחות פעם בשבועיים אצל אבו יונס בסכנין אז אין לי בעיה, הכול טוב

איימן עודה: אנחנו ערבים, ערבים גאים

גדי אריאלי: אוקיי, עובדים ערבים במשרד

גדי אריאלי:  גילוי נאות, אני בקושי 3 שבועות במשרד ועובדים אתנו מספר עובדים ערביים

גדי אריאלי:  אני לא רוצה לעשות עוול לאף אחד אבל כדי למפות את זה, אם תרצו, אני יכול תוך כמה ימים להעביר לכם מספרים מדויקים, כדי שאני לא אחטא לאמת

גדי אריאלי:  הדבר השני הוא שהיינו בדיון עם הוועדה המתמדת של תוכנית 550 של משרד ראש הממשלה לגבי פעילויות במגזר הערבי והגענו שם לשתי מסקנות עיקריות: אחת, שחשוב לנו יותר להקצות משאבים כדי להנגיש את כל הפעילויות האלה

גדי אריאלי:       אחת הבעיות שעלינו עליהן בוועדה היא שלמרות שיש לנו רצון עז גם לנושא המדעניות, ששם יש נוכחות מאוד גבוהה גם לבחורות הצעירות במגזר הערבי וגם במגזר החרדי, ואנחנו הולכים להרחיב את זה, אחד הבעיות היא ההנגשה של התקשורת

גדי אריאלי:  חסר ערוצי תקשורת במגזר הערבי בנושא המקצועי

גדי אריאלי:  אנחנו מחפשים עכשיו, בעצה אחד עם מובילי הוועדה, כדי להנגיש את הפרויקטים שאנחנו עושים למגזר הערבי

גדי אריאלי:       דבר שני, יש לנו פעילויות, אנחנו עושים גם בנושא המו"פים, מה שאנחנו הולכים לעשות בנושא המו"פים - - -     

אופיר אקוניס: על זה שאל היושב-ראש בצורה מאוד מפורטת ואנחנו חייבים לו תשובה

יאסר חוג'יראת: ברשותך, שאלת המשך: אמרת עכשיו שהייתה ועדה לדיון על 550?     

גדי אריאלי: יש ועדה מתמדת, שכחתי כרגע את שם הבחור שעומד בראשה, אני מכיר שם את סמי לחיאני שהיה איתי בוועדה - - -     

איימן עודה: חברים, יש לנו עוד 13 דקות, לכן ננסה לעשות הכול טלגרפית כדי שכולם ידברו

גדי אריאלי: קיבלתי את הנתון, יש לנו 21 עובדים ערביים במשרד, שזה כ-9

גדי אריאלי: 7% מהעובדים במשרד

גדי אריאלי:  אני מתכוון לממש את החזון של השר בכל מה שקשור לפעילויות האלה

גדי אריאלי:  אני שמחתי מאוד גם לראות את השותפות בתוכנית "תבל", תלמידים בונים לוויינים

גדי אריאלי:  אני מכיר גם את ראש המועצה בכפר קרע

גדי אריאלי:  הנוכחות שלהם שם הייתה מרשימה וזה מעודד, כי ברגע שאתה מקצה משאבים אתה רואה הנגשה של כל האמצעים הדיגיטליים

גדי אריאלי:   אנחנו נעשה שיתופי פעולה עם עוד משרדים, גם עם הגנת הסביבה וגם עם משרד החקלאות

גדי אריאלי:  מה שחשוב לציין זה כשיש מקום כזה יפה, כמו המו"פ בכפר קרע, אנחנו רוצים להשקיע שם גם בקטע של החוקרים

גדי אריאלי:  אחד הדברים שנמדדים - - -     

איימן עודה: יש לנו ביקור שם בעוד שבוע, אני אשמח גם לעדכן אתכם במידה ונוכל כולנו לעזור להם

גדי אריאלי: אני אשמח

גדי אריאלי:  אני עדיין לא נכנסתי לעובי הקורה בנושא הנתונים

גדי אריאלי:  אחד הדברים שאנחנו מודדים את המו"פים זה בתרגום המאמרים והמחקרים שהם עושים כי יש לזה ערך מוסף, כי ככל שמתפרסמים יותר מאמרים ויותר מחקרים אז הערך המוסף של המו"פ הזה יותר גדול

גדי אריאלי:  יכול להיות, אם אנחנו נראה שמו"פים מסוימים הם איטי לכת, אז אנחנו נחבר אותם למו"פים יותר גדולים, שהם יהיו החונכים שלהם, ולאט-לאט נבנה את זה ביחד

גדי אריאלי:  אנחנו לא הולכים לכבות מו"פ אחד ולפתוח מו"פ חדש

גדי אריאלי:  זו לא גישה, לדעתי, מבחינת נקודת המבט שלי

גדי אריאלי:  אם מישהו יראה שהוא קצת מאיט קצב אנחנו ננסה לראות מה נקודות החולשה שלו ולאט-לאט נבנה גם בעוד מקומות

גדי אריאלי:  נוציא גם שלוחות ממו"פים

גדי אריאלי:  נמצא פה נציג מיג"ל, יכול להיות שנשדך אותם לשלוחות ברחבי הארץ

איימן עודה: תודה רבה

איימן עודה:  דוד אורי זיגדון, מנכ"ל מיג"ל, בבקשה

דוד אורי זיגדון: בתוך מיג"ל מעל 10% מהחוקרים הם חוקרים מהמגזר הערבי

דוד אורי זיגדון:  אנחנו מעודדים אותם

דוד אורי זיגדון:  חברה אלינו עכשיו חוקרת שהייתה מהמגזר הערבי, מדיר אל-אסד, שרצתה לגור באזור וכך הגיעה למיג"ל

דוד אורי זיגדון:  אני חושב שהתרומה של הגדלת התקציב במיג"ל בשנים האחרונות עשתה הרבה לאזור

דוד אורי זיגדון:  מחישובים כלכליים שעשינו התרומה של הקליטה של חוקרים נוספים הביאה כמעט 200 מיליון שקל בתמ"ג המקומי

דוד אורי זיגדון:  אנחנו רואים את זה גם בהקמת חברות, לא מעט חברות בתחומי הפוד-טק והאגרו-טק הוקמו באזור, גם נדידה של אנשים לאזור הזה

דוד אורי זיגדון:  נכון שגם הקורונה עזרה אבל היום למעשה כמעט לא ניתן להשיג מקומות מגורים באזור הצפון, בתים על קרקע

דוד אורי זיגדון:  זה דבר שכמעט בלתי אפשרי בגלל ההגירה החיובית

דוד אורי זיגדון:  אנחנו רואים את זה גם במיג"ל

דוד אורי זיגדון:  בשלוש השנים האחרונות עזבו אותנו למעלה מ-150 אנשים, שמתוכם כ-100 נשארו בחברות סטארט-אפ באזור של מיג"ל

איימן עודה: תודה רבה

איימן עודה:  ד"ר עמי אפלבום, יו"ר רשות החדשנות, בבקשה

עמי אפלבום: אני רוצה לחזור למצב הכלכלי

עמי אפלבום:  מדינת ישראל, במשך השנתיים-שלוש האחרונות, סבלה ממחסור עצום בכוח אדם מקצועי, מתכנתים, אנשי מחשבים

עמי אפלבום:  הפוטנציאל שיש לנו בחברה הכללית הוא עצום מצד אחד

עמי אפלבום:  החברה הערבית – ערבים הם 22% מהסטודנטים בטכניון, גם באוניברסיטת תל אביב, כמה הם בהייטק? 3%

עמי אפלבום:  למה? יש לנו פה פער של הנגשה, פער של איך חברות מקבלות את אותם מועמדים ובוגרי אוניברסיטאות - - -     

איימן עודה: אני חושב שיש עוד סיבה, שזה אחוז הביטחון בהייטק

עמי אפלבום: לא, חד-משמעית לא

עמי אפלבום:  ההייטק הישראלי היום - - -     

איימן עודה: מי יודע מה אחוז הביטחון בהייטק?     

עמי אפלבום: בהייטק שאנחנו מדברים עליו, אנחנו מממנים אותו, אנחנו רק לא בביטחון

עמי אפלבום:  אנחנו לא משקיעים בביטחון

איימן עודה: ושם זה 3%?     

עמי אפלבום: היו חסרים מעל 18,000, וזה הגיע ל-28,000, מהנדסים

עמי אפלבום:  אנחנו מנסים למצוא את הדרך – ותכף אני אגיד לך מה אנחנו עושים ברשות החדשנות – להביא את האוכלוסייה הערבית

עמי אפלבום:  אני רק רוצה להגיד, המהנדסים הערבים היום, מדינת ישראל, כלכלת ישראל, צריכה אותם, לא בשביל לעשות את האינטגרציה אלא כדי לצמוח כלכלית

עמי אפלבום:  כמובן שהאינטגרציה חשובה, על זה אין ויכוח, אבל כדי שמדינת ישראל תוכל להמשיך לצמוח כלכלית ולא להגיע לתקרת הזכוכית של עבודות יוצאות לחו"ל, זה אם נצליח לשלב את החברה הערבית, המהנדסים הערביים, בתוך ההייטק הישראלי

איימן עודה: אשמח שנשב כולנו ביחד, כולל כל מיני קבוצות שחשוב להן לקדם, בשביל לבנות תוכנית יחד

עמי אפלבום: אז אנחנו הבנו את זה ואמרנו: רגע, למה הם לא באים? למה אין יזמים ערביים? בגלל שחסרה השפה

עמי אפלבום:  אנחנו הקמנו ואנחנו משקיעים במרכזי הנבטה, שבהם יהיה גוף שיארגן את אותם ערבים שלמדו, או שהם בתהליכי למידה, איך בונים סטארט-אפ

עמי אפלבום:  אחר כך, אלה שיעברו את ההנבטה, יהיו גם מאיצים ואנחנו נדאג לאותם ערבים שהצליחו להגיע לגיבוש של קונספט שתהיה האצה

עמי אפלבום:       הדבר השלישי שאנחנו מממנים זה מועדוני אנג'לים

עמי אפלבום:  אנג'לים זה חלק חשוב

עמי אפלבום:  אנג'ל זה מישהו שיש לו כסף והוא אומר: אני רוצה להשקיע אותו בהייטק

עמי אפלבום:  אז אם אתה בא לבד אתה לבד, אבל אם אתה בא בתוך גוף של מועדון אנג'לים, שיש ארבעה-חמישה-עשרה אנג'לים ביחד, ה- deal flowיכול להיות יותר גדול, אתה תדע יותר טוב איך לעבוד, ויהיה מועדון אנג'לים של ערבים ויהודים

עמי אפלבום:  כל הדברים האלה כבר רצים

עמי אפלבום:  אני לא רוצה להאריך פה, אני אוכל לתת לך את הרשימה מי הם הזכיינים – כבר יש זכיינים, הנושא יצא לדרך

עמי אפלבום:  ואני חוזר, שילוב החברה הערבית הוא מפתח, מפתח לצמיחה הכלכלית של ישראל

איימן עודה: תודה רבה

איימן עודה:  דברי טעם חשובים

איימן עודה:  כולנו לומדים

איימן עודה:  אדוארד חייפץ, בבקשה

אדוארד חייפץ: אתה דיברת על חופש אקדמי אבל גם על מחקרים יישומיים

אדוארד חייפץ:  מחקרים יישומיים זה לא בדיוק מדע, זו מלאכה

אדוארד חייפץ:  למה בגרמניה, ברוסיה, יש קבוצות שעוסקות ביצירת החיים

אדוארד חייפץ:  אני יודע קצת יותר

אדוארד חייפץ:  אחרי - - - הגעתי למסקנה שדומם זה לא בדיוק דומם

אדוארד חייפץ:  דיווחתי באקדמיה של מולדובה, נתנו לי מכתב יפה באנגלית

אדוארד חייפץ:  שלחתי לאקדמיה פה, סירבו בלי שום נימוק

אדוארד חייפץ:       יתר על כך

אדוארד חייפץ:  לגבי הכסף, אני זקוק ללפחות 15,000 דולר כדי לתרגם את ספרי ויש חוות דעת מאוד יפה

אדוארד חייפץ:  נודע לי שקרן המדענים – דמגוגיה, שוויון זכויות וכדו' – מממנת הזמנה מדינית אחרי שמנהל הממסד נותן פקודה שיתנו לפועל שלו, ואת המחקרים הפרטיים לא מממנים

אדוארד חייפץ:  מה זה מחקר פרטי? איינשטיין עשה את זה כשהוא היה פקיד, דרווין לא היה במימון ושפינוזה כתב שהאקדמיה - - -     

איימן עודה: נא לסכם, בבקשה

אדוארד חייפץ: לסיכום, הייתי רוצה שיקשיבו לי בפירוט יתר בישיבה  הבאה

אדוארד חייפץ:  יש לי המון חוויות

אדוארד חייפץ:  אני הבאתי שלושה מכתבים במכון שלי, הוולקני, וההנהלה לא התייחסה כלל, אף על פי שאלה היו המלצות יוצאות דופן

אדוארד חייפץ:  אבל היא התייחסה כאשר אדיוטית אחת אמרה שאני מטריד אותה, כיוון שהיא לא מבינה איך אפשר לדבר על - - -      

איימן עודה: תודה רבה לך

איימן עודה:  האם יש עוד שאלות לכבוד השר? בבקשה

צחי שלום: צחי שלום, ראש מנהל טכנולוגיות ומידע, מרכז שלטון מקומי

צחי שלום:  אני רוצה לברך את השר על החזרת המימון של סל המדע לרשויות

צחי שלום:  זה נושא מאוד חשוב

צחי שלום:  היה חסר לנו

צחי שלום:  בתוכנית העבודה שראיתי יש תוכנית להטמעת חדשנות במשרדי הממשלה השונים

צחי שלום:  חסר לי שם הנושא של הרשויות כמובילות בשנים האחרונות חדשנות והטמעת פתרונות עבור התושבים

צחי שלום:  בתוך כל התהליך החדשני, שימוש בטכנולוגיות והפעלה של דברים עבור התושבים

צחי שלום:  נשמח להיות שותפים

איימן עודה: איתן טי, סמנכ"ל תכנון במשרד לחדשנות, מדע וטכנולוגיה

איתן לבני: קודם כל, אני שמח שראית בתוכנית העבודה שיש לנו גם אלמנט של חדשנות בממשלה

איתן לבני:  אנחנו חושבים שלממשלה יש המון אתגרים והדרך להתמודד איתם זה רק באמצעות חדשנות

איתן לבני:  לשאלתך מה עם הרשויות המקומיות: א', יש הרבה פעילות פורה, אתה ודאי מכיר, ברשויות

איתן לבני:  אנחנו כרגע מתמקדים רק במשרדי הממשלה ובגופים הממשלתיים

איתן לבני:  כמובן שיש הרבה פעילות ענפה על חדשנות ברשויות המקומיות, יש אפילו כנס שנתי

צחי שלום: נכון, אנחנו מייצרים אותו ואנחנו נשמח לשיתופי פעולות שהם קצת מעבר למקום הזה

איתן לבני: אז נוכל אחר כך לדבר

אבי דומב: אנחנו גם יצאנו בשיתוף פעולה עם מערך הדיגיטל כדי לממן מחשוב של רשויות מקומיות וכו'

אבי דומב:  הרשויות המקומיות הן בדיוק כמו כל גוף אחר מבחינתנו בפניה למענקים, כך שבהחלט אתם נמצאים בתוך זה

אבי דומב:      לעניין המדעים האחרים, החלטת המשרד היא לעודד פיתוח של טכנולוגיות ושימוש במדע כדי שבסופו של דבר יגיעו יותר טכנולוגיות לרשות החדשנות ושנוכל לפתח תעשייה מבוססת מדע במדינת ישראל

אבי דומב:  החלק של חברה ורוח נמצא גם בתוך זה

אבי דומב:  יש לנו מנהל מדעי שכל תפקידו - - -     

אופיר אקוניס: פרופ' הראל שאל לעניין המדעים האחרים

אופיר אקוניס:  אני יכול להתייחס גם לעניין תרבות, אומנות ולמדעי החברה והרוח

אופיר אקוניס:  הייתי שמח שהשיח הציבורי בישראל יהיה יותר תרבותי, אני יכול להגיד את זה כפוליטיקאי אבל לא כמומחה לענייני תרבות

אופיר אקוניס:  בבקשה, אתה יכול להתייחס לעניין הזה

אבי דומב: אנחנו לא יכולים לעשות לממן את כל המחקרים האפשריים

אבי דומב:  יש גופים אחרים שתפקידם הוא לממן מחקר בסיסי, בין שזה הוות"ת, ה-ISF והגופים האלה

אבי דומב:  אנחנו מתמקדים במחקר יישומי באקדמיה

אבי דומב:  אנחנו רוצים לעודד כמה שיותר אנשי אקדמיה לעסוק במחקר יישומי, שחלק מהמחקר הבסיסי שלהם בסופו של דבר יניב לנו חברות סטארט-אפ ותרומה כלכלית למדינת ישראל

איימן עודה: תודה רבה

איימן עודה:  יהודה גרמן, מנכ"ל מו"פ אזורי מזרח, בבקשה

יהודה גרמן: שלום וברכה, אני גם מצטרף לברכות, שמח על חזרתו של השר למשרד ועוד יותר מצטרף לברכות על החזרת סל המדע

יהודה גרמן:  לגבי כלל המו"פים שנמצאים באזורי פריפריה, אני יכול לומר על כך ממש ממידע שמתרחש אצלנו במו"פ, כשילדים קטנים מקבלים פעילויות ראשוניות בסיסיות ביותר לפי דעת כל אנשי המקצוע, ואני מדבר גם על מורים שמתעסקים בתחומי המדעים, מסבירים שזה מייצר גירוי משמעותי שממש אחר כך מאפשר לתלמידים הרבה יותר דברים

יהודה גרמן:  באזורים שלנו הדבר יצר מצב שילדים אחר כך מיד הצטרפו לתחרויות בין-לאומיות, דבר שלא היה חשוף בפניהם בכלל והדבר פתח אפשרות גדולה מאוד

יהודה גרמן:  לכן הצטערנו מאוד שבממשלה הקודמת הדבר הזה ירד ואנחנו מאוד מאוד שמחים על העניין הזה

יהודה גרמן:       אנחנו רוצים לומר תודה רבה על הדברים שהשר קידם בעבר, וזה סיפור ה-BARD וה-BIRD, ולומר שברוך-השם' בעקבות הפתיחה הזאת אנחנו הצלחנו וזכינו גם ב-BARD וגם ב-BIRD

יהודה גרמן:  הדבר הזה היה מחסום שלא הייתה סיבה למה הוא קרה, וברוך-השם, שהצליח המשרד לייצר את האפשרות הזאת

יהודה גרמן:  אנחנו מאחלים הרבה מאוד הצלחה ואומרים תודה רבה על האנרגיה וההשקעה

איימן עודה:  יהודה, תודה לאל שלא כולנו כמוך, היינו כולנו אומרים רק דברים טובים, זה המצב הכי טוב והכי מעולה

יהודה גרמן: אולי בעידן של היום כדאי שנתחיל לומר הרבה דברים טובים, דברים רעים יש מספיק

איימן עודה: תודה רבה לך

איימן עודה:  חברת הכנסת מטי צרפתי, בבקשה

מטי צרפתי הרכבי: אני רוצה לומר: אחד, על חשיבות המחקר היישומי בכל זאת בפרקטיקה של החיים שלנו, למו"פים האזוריים בעיקר בפריפריה, בהמשך גם להתחממות הגלובלית, לשינויים של מגמות בחקלאות

מטי צרפתי הרכבי:  בחוויה שלי אני חושבת שזה נושא מאוד מאוד חשוב, המחקר היישומי בפרקטיקות

מטי צרפתי הרכבי:  דבר שני, מדע, חדשנות וטכנולוגיה הם גשר, הם גשר לשיתופי פעולה, הם גשר בין העמים, בין המדינות, וצריך באמת לחשוב אפילו ברמה האסטרטגית

מטי צרפתי הרכבי:  זה מפרק הרבה מאוד חסמים והתנגדויות וזו דרך, פלטפורמה, לקרב אותנו למדינות העולם והפוך, וגם לך לקבוצות שונות בתוך החברה שלנו

מטי צרפתי הרכבי:       אני לא יכולה בלי לומר מילה גם על הנושא של המגדר

מטי צרפתי הרכבי:  אני חושבת שצריכות להיות תוכניות ממש ממוקדות לעידוד נשים למחקר, למקצועות הנדסה

מטי צרפתי הרכבי:  אנחנו יודעים שיותר בנות לומדות תואר ראשון ושני ובשלישי הן הולכות לתחומים יותר רכים

מטי צרפתי הרכבי:  אז גם המקום לחשוב ממש מערכתית איך מעלים את אחוז הנשים בתחומי המדע היותר טכנולוגיים

איימן עודה: בעקבות ההערה על היעדרות נציגים ממשרד האוצר ביקשנו שמישהו יענה

איימן עודה:  נועם דן, משרד האוצר, בבקשה

נועם דן: שלום לכולם

נועם דן:  ראשית, אני באמת רוצה להתנצל על-כך שלא יכולנו להגיע פיזית

נועם דן:  אנחנו במשרד האוצר בלו"ז תקציב, כמו שידוע לכולם, אבל מאוד חשוב לי לומר ולשבח את משרד המדע על-כך שהוא מוביל ולוקח חלק בכמה תוכניות חשובות מאוד, כמו שהשר ציין, לשיפור הפריון והצמיחה, וזה גם נלקח בחשבון עכשיו, בתקציב שניתן למשרד המדע, אם זה באמת תוכנית הון האנושי לפיתוח מיומנויות לעידן הדיגיטלי, גם בדגש על אוכלוסייה מהפריפריה ועל נשים, שבאמת שתי האוכלוסיות האלה לא משולבות במיומנויות הדיגיטליות האלה מספיק

נועם דן:  המשרד גם מוביל שיתוף פעולה פורץ דרך לדעתי בקידום המחקר היישומי יחד עם ות"ת, וכמובן כל התוכניות שגם באו לידי ביטוי בהסברים, ה-AI והביו-קונברג'נס, שלוקחות חלק מאוד משמעותי במסגרת פורום תל"מ

נועם דן:  אני באמת מברכת את המשרד והשר על זה

איימן עודה: תודה רבה לך

איימן עודה:  עו"ד נירה לאמעי, בבקשה

נירה לאמעי: שאלה לגבי המולמו"פ

נירה לאמעי:  לא נמצאים כאן היום מהמולמו"פ ורציתי לדעת איך אתה רואה את המולמו"פ ממלא את אחד מתפקידיו של ייעוץ לממשלה לגבי מדיניות למו"פ אזרחי

נירה לאמעי:  המולמו"פ מגיע בכוחות מחודשים אנחנו מבינים, פרופ' פרץ לביא עומד בראשו, ורצינו לדעת איך באמת הדברים משתלבים

נירה לאמעי:  אני רואה אותם משתלבים עם רשות החדשנות, בעבר, כשחוקקו את חוק המדען הראשי, הייתה מועצת מחקר שאמורה הייתה לנווט אותו לגבי הכיוון, חשבנו, כשחוקקנו את החוק, שזה מה שהמולמו"פ יעשה בעתיד

נירה לאמעי:  רק לשאול איך אתה רואה את הדברים האלה

גדי אריאלי: במסגרת דיוני התקציב הוספנו להם עוד מיליון שקל

גדי אריאלי:  היה להם כ-4 מיליון שקל, הוספנו להם עוד כמיליון שקל בדיוני התקציב האחרונים, שהיו בימי חמישי-שישי האחרונים, כשזחלנו במסדרונות התקציב

אופיר אקוניס: אז זה לגבי התקציב שלהם

אופיר אקוניס:  זה יכול לשקף לך בעצם את החשיבות שאנחנו מייחסים לפורום הזה

אופיר אקוניס:  אני אפגוש אותם

אופיר אקוניס:  אחרי שפגשתי, כפי שאמרתי בתחילת הישיבה, את פרופ' פרץ לביא בנפרד, אנחנו נפגוש את פורום המולמו"פ, כמובן שהם ישתתפו בוועדת שרים למדע וטכנולוגיה שמתכנסת ביום שני הראשון שאחרי חג הפורים במשרד ראש הממשלה בירושלים והם בוודאי חלק מהצוות המייעץ

אופיר אקוניס:  אנחנו מקשיבים היטב לעמדותיו ותפיסותיו של המולמו"פ ושל הוועדות השונות שמרכיבות אותו

אופיר אקוניס:  כמובן התוספת התקציבית מביאה לידי ביטוי את השקפתנו בעניין הזה

אופיר אקוניס:       לחברת הכנסת מטי צרפתי, המועצה לקידום נשים במדע וטכנולוגיה לצערי – זה אולי יפתיע אותך – בקדנציה הקודמת כמעט ולא תפקדה

אופיר אקוניס:  לא ניתן לה, לדאבון הלב – אני הייתי המום, אני חייב להגיד לך, מן הדבר הזה – תקציבים לפעילויות

אופיר אקוניס:  הכנסים אשר היינו מקפידים לקיים אחת לכמה חודשים בהשתתפות מאות מדעניות ברחבי הארץ – פעם במלון בתל אביב, פעם בכפר המכביה ובמקומות אחרים – וגם התכנסויות קבועות במשרד המדע בתל אביב, בחדר מנחם בגין, שהזכרתי שהקים את משרד המדע, בתדירות גבוהה מאד של רוב חברות המועצה לקידום נשים במדע, אני לא מדבר רק על כנסים גדולים שכינסו סביבן נשים במדע, פשוט לא התקיימו

אופיר אקוניס:       אני מיד הוריתי על חידוש הפעילות של המועצה לקידום נשים במדע וטכנולוגיה, ואני אומר לך שהיא גם תתוקצב יותר

אופיר אקוניס:  תיקצבנו אותה בתקציב גדול יותר

אופיר אקוניס:  התקציב שלנו תמיד ממומש במלואו, הוא תקציב שאנחנו מממשים אותו בכל דבר ועניין ואנחנו כמעט לא מוצאים את עצמנו במצב של החזר למשרד האוצר או תקציב שאין בו שימוש

אופיר אקוניס:  אני מזמין אותך בשמחה רבה לכל מפגש כזה של המועצה לקידום נשים במדע, לפורומים הגדולים ולפורומים הקטנים

אופיר אקוניס:       לגבי הדברים של איגוד ההייטק הישראלי בהתאחדות התעשיינים ואחר כך הדברים של המדען הראשי, יושב-ראש רשות החדשנות

אופיר אקוניס:  אחת ההחלטות הראשונות של הממשלה הייתה להחיל רציפות על חוק האנג'לים

אופיר אקוניס:  זה כבר קרה

אופיר אקוניס:  אני לא יודע אם כבר הצביעו על הדבר בכנסת או לא

אופיר אקוניס:  בכל מקרה, הדבר הזה, אדוני היושב-ראש, הוא שורה של הטבות מס לחברות כאלה

אופיר אקוניס:  אגב, אני חושב שאפשר לחשוב על עוד הטבות מס לחברות כאלה, בעיקר בשלב ההנבטה, ולחברות סטארט-אפ למיניהן, ואנחנו צריכים, ביחד עם משרד האוצר ורשות המסים, לתכלל את האירוע הזה

אופיר אקוניס:  אבל פטור מחובת הנחה לחוק האנג'לים, הוא כבר בתהליך חקיקה

אופיר אקוניס:      לגבי דבריו של פרופ' דוד הראל, אני אומר לך באמת בצורה הברורה ביותר, אני הייתי מעדיף – הרי אתה עובד לפי חוק והממונה על ביצוע החוק הוא שר החינוך, אם יש לך דבר כלשהו לומר לשר החינוך תאמר קודם כל לשר החינוך ואחר כך תביע את דעתך

אופיר אקוניס:  מותר לך להביע תמיד את דעתך הלא פוליטית

אופיר אקוניס:  אני רק רוצה לבוא ולומר לך שביום שישי, בעודי יודע שביום שלישי אתה אמור להגיש לנשיא המדינה את הדוח התלת-שנתי על פי חוק, אני מוצא את עצמי רואה שרוב הדוח כבר מפורסם בעיתון ידיעות אחרונות, ובעסקת קומבינציה, לאחר כמה שעות באתר האינטרנט של ידיעות אחרונות YNET, ובו אתה פותח – או לפחות כך החליט הכתב שתפתח, ואני מצטט: אז תרשה לי לומר קודם שאני הכי מודאג ממה שדווקא לא מופיע בדוח, מהשלכות הצעדים האחרונים של הממשלה על המדע הישראלי, מההתנהגות הלא רציונלית של מקבלי ההחלטות

אופיר אקוניס:       הציטוט הזה הוא לא ציטוט שלך כנשיא האקדמיה הלאומית למדעים אלא כאדם פרטי, אדם פוליטי, שמותר לו לחשוש מהרפורמה המשפטית

אופיר אקוניס:  אני חושב שהדבר הזה לא היה ראוי

אופיר אקוניס:  היה ראוי להגיש את הדוח לנשיא המדינה, אחר כך לוועדת השרים למדע וטכנולוגיה

אופיר אקוניס:  זה הדבר הראוי

אופיר אקוניס:  אני לא עושה דברים כאלה כלפי קולגות שלי ואני לא מצפה שקולגות שלי יעשו דברים כאלה כלפיי

אופיר אקוניס:  בכל הכבוד לידיעות אחרונות או לכל כלי תקשורת אחר, יש חוק, החוק הוא מאוד ברור, הוא כתוב בעברית מאוד טובה, לא מאוד מורכבת

אופיר אקוניס:       הצעתי – והיא כבר לא רק לפרופ' הראל אלא לכולם, גם להתאחדות התעשיינים, שכבר פגשתי את העומד בראשה, ואחרים מן התחום – הטובה, הידידותית, כאזרח בישראל: אין שום בעיה לא להפגין, לא למחות ולא לומר דברים

אופיר אקוניס:  אנחנו מדינה חופשית

אופיר אקוניס:  צריך כל אדם להגיד את דברו

אופיר אקוניס:  קודם כל אמר את דברו בקלפי, זה בסדר גמור, זו חובה אזרחית – לא הייתה מערכת בחירות אחת שאני החמצתי – לקבל את תוצאות הבחירות ואחר כך אפשר למחות

אופיר אקוניס:  בכל מקום אפשר למחות

אופיר אקוניס:  לא הייתי מציע, ואני אומר את זה בזהירות אבל בנחישות, לערבב את ענייני החדשנות, המדע והמחקר לעניין הרפורמה המשפטית, שהיא ויכוח לגיטימי במדינה דמוקרטית

אופיר אקוניס:       אדוני היושב-ראש, קודם כל קיבלתי את עצתך לבוא לכאן, לדווח לוועדה ולהיות נוכח במעשים, לא בדיבורים ולא בדוחות, במעשים, בפעילות הנמרצת של משרד המדע והטכנולוגיה בראשותי ושלל הגופים לקידום המדע הטכנולוגיה והחדשנות ורווחתם של כל אזרחי ישראל באשר הם

אופיר אקוניס:  כך התחייבתי לנהוג כשנשבעתי אמונים כחבר כנסת, כשר בממשלה, וכך אני מתכוון לנהוג עד אשר יינתן לי המנדט מהציבור

אופיר אקוניס:  תודה רבה

איימן עודה: תודה רבה, כבוד השר, היינו אתך קצת קלים, ממלכתיים, בגלל שזו ישיבה ראשונה, אבל חשוב שנמשיך בשיתוף פעולה מקסימלי על כל הדברים המשותפים, ויש הרבה, לטובת המדע, לטובת החברה כולה

איימן עודה:  תודה רבה לכם

איימן עודה:  הישיבה נעולה